
ŠIAULIŲ MIESTO SAVIVALDYBĖS ADMINISTRACIJOS
NEVYRIAUSYBINIŲ ORGANIZACIJŲ KOORDINATORIUS (VYR. SPECIALISTAS)


SPRENDIMO 
DĖL ŠIAULIŲ MIESTO SAVIVALDYBĖS TARYBOS 2014 M. GRUODŽIO 18 D. SPRENDIMO NR. T-401 „DĖL ŠIAULIŲ MIESTO SAVIVALDYBĖS SENIŪNAIČIŲ IŠLAIDŲ APMOKĖJIMO“ PAKEITIMO 
AIŠKINAMASIS RAŠTAS


2023 m. ________________    d. 
Šiauliai

Parengto sprendimo projekto tikslai ir uždaviniai.
Sprendimo projekto tikslas – pakeisti Šiaulių miesto savivaldybės tarybos 2014 m. gruodžio 18 d. sprendimo Nr. T-401 „Dėl Šiaulių miesto savivaldybės seniūnaičių išlaidų apmokėjimo“ 1 punktą, kuriuo Savivaldybės taryba yra nustačiusi seniūnaičių išlaidų, susijusių su jų veikla, apmokėjimo dydį, padidinat išmoką nuo 45,00 Eur ketvirčiui iki 50 Eur / mėn.
Vadovaujantis Vietos savivaldos įstatymo (toliau – VSĮ) 38 straipsnio 2 dalimi, 2020 m. vasario 21 d. patvirtintas Šiaulių miesto savivaldybės mero potvarkis Nr. M-10 „Dėl Šiaulių miesto savivaldybės seniūnaitijų ribų aprašo“ (su tolimesniais pakeitimais), kuriuo Šiaulių miesto savivaldybės teritorijoje sudarytos 45 seniūnaitijos. Tuo tarpu  Šiaulių miesto savivaldybės tarybos nustatytas lėšų dydis, skiriamas seniūnaičio išlaidoms, susijusioms su jo kaip seniūnaičio veikla apmokėti, nėra  peržiūrėtas nuo 2015 m.
Paskelbus 2023 m. kvietimą gyventojams kandidatuoti seniūnaičių rinkimuose, susidurta su nepakankamu šiauliečių aktyvumu teikiant kandidatus ar siūlant gyventojams save į kandidatus. Analizuojant priežastis, dėl kurių Šiaulių mieste gyventojai nesiryžta kandidatuoti seniūnaičių rinkimuose ir tapti seniūnaitijų gyventojų interesų atstovais jose (seniūnaitijose), seniūnijose ir savivaldybėje, viena iš priežasčių buvo nurodyta – per mažas išlaidų, susijusių su seniūnaičio veikla, apmokėjimo dydis palyginti su kitų didžiųjų miestų nustatytomis ir skiriamomis išmokomis. Tuo tarpu seniūnaitis neretai savo veiklai vykdyti naudojasi viešuoju transportu, asmeniniu automobiliu, telefonu. Internetu ir kontaktiniu būdu sprendžia gyventojams kilusias problemas, priima jų nusiskundimus. O minėtoms išlaidoms apmokėti skiriamų 15 eurų per mėnesį išties nepakanka.
Atlikus su seniūnaičio veikla susijusių išlaidų apmokėjimui skiriamu išmokų 20 atsitiktine tvarka pasirinktų Lietuvos savivaldybių analizę (1 lentelė), nustatyta, kad egzistuoja poreikis lėšų dydį, skiriamą Šiaulių miesto savivaldybės seniūnaičių išlaidoms apmokėti, didinti ir priartinti jį prie kitų didžiųjų miestų tokio apmokėjimo dydžio.

1 lentelė. Išmokų, skirtų išlaidoms, susijusioms su seniūnaičio veikla, apmokėti palyginimas.
Eil. Nr.	Savivaldybė	Skiriama suma seniūnaičio išlaidų apmokėjimui Eur / mėn.	Savivaldybės tarybos sprendimo nuoroda	(2023 m. birželio 9 d. informacija)
1.		Klaipėdos m.	70,00	https://www.e-tar.lt/portal/lt/legalAct/649fc930d5bf11e3bb00c40fca124f97/asr
2.		Alytus	50,00	https://www.e-tar.lt/portal/lt/legalAct/1bb52730ffd311e99681cd81dcdca52c/asr
3.		Palanga	50,00	https://www.e-tar.lt/portal/lt/legalAct/b682bb8093a511eb9fecb5ecd3bd711c
4.		Šilalės r.	50,00	https://www.e-tar.lt/portal/lt/legalAct/2f93c240d2f311eaabd5b5599dd4eebe/asr
5.		Klaipėdos r.	50,00	https://teisineinformacija.lt/klaipedar/document/206427
6.		Kėdainiai	40,00	https://www.e-tar.lt/portal/lt/legalAct/3c48c8702b1211eabe008ea93139d588
7.		Šiaulių r.	40,00	https://www.e-tar.lt/portal/lt/legalAct/5b5e29e02ea611edb4cae1b158f98ea5
8.		Vilnius	30,00	https://www.e-tar.lt/portal/lt/legalAct/821d5060208111e9875cdc20105dd260	Pastaba – rengiamas tarybos sprendimas apmokėjimą didinti iki  50 Eur / mėn.
9.		Utenos r.	30,00	https://www.e-tar.lt/portal/lt/legalAct/6e697650a9a711ebbcbbc2971cdac3cb
10.		Tauragės r.	30,00	https://www.e-tar.lt/portal/lt/legalAct/c2e3d970c8ef11e69dec860c1f4a5372
11.		Panevėžys	25,00	https://www.e-tar.lt/portal/lt/legalAct/651d10109e0711e39cc2db29b1fd528f/asr
12.		Telšiai	21,67	https://www.e-tar.lt/portal/lt/legalAct/6b4ca140d6e011e4894f9bde45468d3f/asr
13.		Kauno r.	16,67	https://e-seimas.lrs.lt/portal/legalAct/lt/TAP/7b17d1a0360f11eb8c97e01ffe050e1c?positionInSearchResults=1&searchModelUUID=793da6a5-0f29-421d-bc9e-6234c4052da8
14.		Šiaulių m.	15,00	https://www.e-tar.lt/portal/lt/legalAct/115de2d0877011e4a98a9f2247652cf4/asr
15.		Vilkaviškis	10,00	https://www.e-tar.lt/portal/lt/legalAct/067100f011ea11ea9d279ea27696ab7b
16.		Radviliškis	10,00	https://www.e-tar.lt/portal/lt/legalAct/feddc79001c511e4bfca9cc6968de163/asr
17.		Birštonas	8,33	https://www.e-tar.lt/portal/lt/legalAct/54f2e350e79b11e68503b67e3b82e8bd
18.		Anykščių r.	8,33	https://www.e-tar.lt/portal/lt/legalAct/836092301e8411e78397ae072f58c508
19.		Prienų r.	8,33	https://www.e-tar.lt/portal/lt/legalAct/12a69390151311ea9d279ea27696ab7b
20.		Kaunas	0	Atsakingų, sritį kuruojančių savivaldybės specialistų pateiktais duomenimis seniūnaičių išlaidų apmokėjimo tvarkos savivaldybės taryba nėra priėmusi.


Taigi, atsižvelgdama į per mažą kandidatuojančių į seniūnaičio poziciją gyventojų skaičių ir nepakankamą susidomėjimą šia gyventojų interesams atstovaujančio piliečio pozicija, Šiaulių miesto savivaldybės administracija teikia sprendimo projektą, kuriuo siūloma Šiaulių miesto seniūnaičių išmokos, susijusios su jo kaip seniūnaičio veikla, dydį  padidinti iki 50 eurų per mėnesį. Manytina, jog ši paskata galėtų turėti teigiamą poveikį ir paskatintų gyventojus imtis atsakingos, reikalingos pilietinei visuomenei aktyvinti veiklos bei prisidėtų prie miesto gyventojų bendruomeniškumo skatinimo. Siūlomas išmokos dydis yra grindžiamas diskusijos su praėjusios kadencijos seniūnaičiais aptariama tema išvadomis bei kitų Lietuvos didžiųjų miestų praktine patirtimi.
Žemiau pateiktoje lentelėje (2 lentelė) nurodyta, kiek seniūnaičiams išmokėta 2022 m. ir 2023 m. pirmąjį pusmetį, kuomet išmoka yra 15 eurų / mėn. Taip pat – įvertinta, kiek lėšų tektų skirti iš Savivaldybės biudžeto, padidinus išmoką iki 50 eurų / mėn. 
Pažymėtina, kad išmoka seniūnaičiams yra skiriama vadovaujantis VSĮ 38 straipsnio 15 dalyje numatytoms kanceliarinėms, pašto, telefono, interneto ryšio, transporto išlaidoms kompensuoti. Ji mokama pateikus ataskaitą ir išlaidas pagrindžiančius dokumentus kartą per ketvirtį.

2 lentelė. Išmokų dydis 2022m. – 2023 m. ir siūlymas nuo 2023 m. liepos mėn. 
	2022 m. – 2023 m. I pusmetis	2023 m. siūlymas[footnoteRef:1] [1:  2023 m. teikiamas siūlymas ir preliminarus planas 2023 m. birželio mėn. situacijai, kuomet rinkimuose dalyvauti užregistruoti 9 kandidatai.] 
Suma / mėn.	15,00 €	50,00 €
Poreikis metams pagal seniūnaitijų skaičių	8 100,00 €	27 000,00 €
Poreikis pagal faktinį seniūnaičių skaičių  	2 520,00 €	5 400,00 €
Faktinis išmokėjimas pagal pateiktas ataskaitas 	855,00 €	---



Dabartinis atariamo klausimo reguliavimas nustatytas VSĮ.

Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės).
Numatomos teigiamos pasekmės. Tikimasi paskatinti Šiaulių miesto savivaldybės gyventojus aktyviau įsitraukti į seniūnaičių veiklą.
Neigiamų pasekmių nenumatoma.

Galiojantys teisės aktai nebus keičiami ar pripažįstami netekusiais galios.

Sprendimui įgyvendinti papildomų teisės aktų priimti nereikės.
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui priimti reikalingos lėšos bus papildomai numatytos 11 programos priemonėje 11.01.01.01 „Užtikrinti savivaldybės administracijos finansinį, ūkinį ir materialinį aptarnavimą“. 
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Vertinimas nėra atliekamas.

Šiaulių miesto savivaldybės administracijos nevyriausybinių organizacijų koordinatorė (vyr. specialistė) Jurgita Vorevičienė. 
Numatomo teisinio reguliavimo poveikio vertinimo rezultatai.	
Neatlikta ir nenumatyta.



Nevyriausybinių organizacijų koordinatorė
(vyr. specialistė)                                                                                                      Jurgita Vorevičienė





